تورکیه، عراق کورد بؤلگه‌سل یؤنه‌تیمی‌نین خالق اویلاماسینا گئتمه‌سیله ایلگیلی توتومونون دییشمه‌دیگینی بیلدیردی.
خاریجی ایشلر باخانلیغی سؤزچوسو ائلچی حسین موفتواوغلو، بؤلگه‌سل یؤنه‌تیمین سپتامبر آییندا ائتمه‌یی پلانلادیغی "مستقیل‌لیک خالق اویلاماسینا" باغلی، "توتوموموزدا هر هانسی بیر دییشیک‌لیک یوخ‌دور" دئدی.
موفتواوغلو، (بؤلگه‌سل یؤنه‌تیمین) مطبوعاتیندا یئر آلان، خالق اویلاماسی قونوسون‌داکی تورکیه‌نین توتومونو یانلیش یانسیدان خبرلر حاقین‌داکی بیر سوالا جاواب وئردی.
بؤلگه‌سل یؤنه‌تیمین بعضی خبر سایت‌لاریندا، خاریجی ایشلر باخانی مولود چاووش‌اوغلونون "بللی شرط‌لرین یئرینه یئتیریلمه‌سی حالیندا تورکیه‌نین بؤلگه‌سل یؤنه‌تیمین مستقیل‌لیگینی قبول ائدجیینی" سؤیله‌دیگینه دایر تامامیله "اساس‌سیز و مسند‌سیز" ادعا‌لارا یئر وئریلدیگینین گؤرولدوگونو ایفاده ائدن موفتواوغلو، بون‌لاری دئدی:
"عراقین تورپاق بوتؤو‌لوگونون و سیاسی بیرلیگی‌نین قورونماسی‌نین خاریجی سیاستیمیزین وازگئچیلمز ایلکه‌لریندن بیری اولدوغو و بؤلگه‌سل یؤنه‌تیمین مستقیل‌لیک خالق اویلاماسی دوزنلمه قرارینا قارشی اولدوغوموز هر پلاتفورمدا و هر سویه‌ده ترددوده یئر بوراخمایا‌جاق شکیلده دیله گتیریلمیش‌دیر. بو توتوموموزدا هر هانسی بیر دییشیک‌لیک یوخ‌دور."
